**Fundargerð**

Stýrihópur um heildstæða þjónustu í Breiðholti

Ár 2015, miðvikudaginn 9. janúar, var haldinn 14. fundur stýrihóps um heildstæða þjónustu í Breiðholti sem er tilraunaverkefni.  Fundurinn var haldinn í Maríubúð í Ráðhúsi Reykjavíkur og hófst kl. 9:30.

Viðstödd voru: Dagur B. Eggertsson borgarstjóri og formaður stýrihópsins, Sigurður Björn Blöndal formaður borgarráðs, Sóley Tómasdóttir forseti borgarstjórnar, Halldór Auðar Svansson borgarfulltrúi, Stefán Eiríksson sviðsstjóri velferðarsviðs, Ómar Einarsson sviðsstjóri íþrótta- og tómstundasviðs, Svanhildur Konráðsdóttir sviðsstjóri menningar- og ferðamálasviðs, Ólöf Örvarsdóttir sviðsstjóri umhverfis- og skipulagssviðs, Ragnar Þorsteinsson sviðsstjóri Skóla- og frístundasviðs, Nichole Leigh Mosty formaður hverfisráðs Breiðholts, Óskar Dýrmundur Ólafsson hverfisstjóri, Pétur Krogh Ólafsson aðstoðarmaður borgarstjóra og Arnar Snæberg Jónsson verkefnastjóri sem ritaði fundargerð. Gestur Páll Reynisson sat fundinn undir lið nr. 1.

Borgarstjóri bauð fundargesti velkomna og skýrði frá dagskrá fundarins.

1. **Stöðumat v/ Breiðholtsverkefnis**

Gestur Páll Reynisson kynnti stöðumat vegna Breiðholtsverkefnis sem unnið var af Stofnun stjórnsýslufræða og stjórnmála við Háskóla Íslands. Gestur fór yfir skýrsluna og útskýrði ítarlega ákveðna þætti hennar.

1. **Umræða um hverfamál**

Halldór Auðar Svansson kom á fundinn og skýrði frá umræðu sem fram hefur farið innan stjórnkerfis- og lýðræðisnefndar. Áhugi er meðal nefndarinnar að færa vald meira út í hverfin. M.a. hefur verið rætt um hvort unnt sé að efla hverfisráðin.

1. **Breiðholtsverkefnið – næstu skref**

Rætt um Breiðholtsverkefnið, næstu skref, áherslur og framþróun. Stýrihópur er sammála um að haldið verði áfram með verkefnið næstu tvö ár. Þróa þarf skýra tillögu um áframhald og formgerð þess. Rætt var um umboð verkefnisins í samhengi við stjórnsýslulega skipan borgarinnar í Breiðholti eftir sviðum og starfsstöðvum.

1. **Fjölskyldumiðstöðin Miðjan**

Umræðu um málið frestað til næsta fundar.

Fundi slitið kl. 12:30.